У в.Арэхаўка 21 студзеня “на правод Калядаў” цягнулі каляду на дуба: збіраліся ў госьці, гулялі. Пяклі булачкі – “булавушкі”. Стругалі лучынкі, рабілі зь іх крыжыкі, кідалі ў калодзеж, каб было на працягу году досыць дажджу. Моладзь цягнула барану (адну на ўсю вёску) на дуб (штогод на адзін і той жа), “каб добра баранавалася”. Як бачым, асноўнай функцыяй абрадных дзеяньняў на правод Калядаў у в. Арэхаўка было забеспячэнне ураджаю.